open-index/open-wikipedia-markdown huggingface dataset:
Nasalpolypp

**Nasalpolypper** er abnormale utvekster fra slimhinnen i nesen eller bihulene. De er formet som grålige dråper, og er uømme og bevegelige. De er utvekster av normalt vev, og ikke neoplasmer eller relatert til malignitet.

Tilstanden er uvanlig blant personer under 20 år. Hvis barn får nasalpolypper tyder dette på cystisk fibrose.

## Symptomer og funn

Polyppene er uømme og bevegelige. Symptomene man merker vil være trykkfølelse i nesen og eventuelt ansiktet rundt, potensielt nedsatt luktesans og tiltagende nasal tale. Noe sekresjon fra nese kan også forekomme. Små polypper kan være tilstede uten at man merker noe.

Man undersøker for nasalpolypper med fremre rhinoskopi. De fremtrer som glassaktige, dråpeformede utvekster, noe grålig i farge og med en glinsende overflate. Oftes vil de finnes på begge sider i nesen.

Uten behandling vil polyppene fortsette å vokse, og føre til økende irritasjon og økt hyppighet av infeksjoner i nese-/svelg-regionen.

## Behandling

Pasienter skal henvises av sin fastlege til ØNH-avdeling for utredning. Medikamentelt kan man bruke slimhinneavsvelgende dråper og lokal kortikosteroidebehandling. Dette kan redusere størrelsen på og plagene ved polyppene. Ofte må de likevel fjernes kirurgisk. Dette gir god bedring, men tilbakefall er meget vanlig.
Yisrael Beitenu

**Yisrael Beitenu** (hebraisk: *ישראל ביתנו*, *Israel er vårt hjem*) er et nasjonalistisk politisk parti i Israel grunnlagt i 1999 av Avigdor Lieberman, som også er partiets nåværende leder. Partiet beskriver seg selv som «en nasjonal bevegelse med en klar visjon om å følge i Vladimir Jabotinskys modige fotspor».

Jabotinsky var grunnleggeren av revisjonistisk sionisme. De kjører en hard linje mot israelske arabere og palestinere, karakteristert ved 09-valgets slagord: «Ingen lojalitet, intet statsborgerskap».

Et av deres hovedmål innebærer opprettelsen av en palestinsk stat, samt bytte av hovedsakelig araber-bebodde områder av Israel mot hovedsakelig jøde-bebodde deler av Vestbredden.

Partiet holder fast ved antiklerikalismen, og ønsker større sosiøkonomiske muligheter for nye jødiske innvandrere som ankommer Israel, samtidig som de arbeider med å øke jødisk innvandring. Under valget i 2009 vant partiet 15 seter, noe som var deres beste til da, og partiet ble det tredje største partiet ved Knesset. Ved valget i 2013 stilte partiet fellesliste med Likud.  Felleslisten fikk 31 – en tilbakegang fra partienes samlede resultat på 42 fra forrige valg.

## Referanser


## Eksterne lenker
* 
*
Metropol Jazz Club

**Metropol Jazz Club** alias **Metropol Jazzsenter** alias
**Metropol Jazzhus**
(startet 19. november 1959, nedlagt 1965) var en 
norsk jazzklubb ledet av Big Chief Jazzband, som en fortsettelse
av deres *Big Chief Jazzklubb*,
klubben de i 1952 hadde startet i Majorstu-huset.  Metropol
Jazzklubb var beliggende
i lokalene til Odd Becker sitt Hotell Metropol i Akersgaten.
Med tilnavnet *Kunstnerkroa* hadde den i startfasen kun tirsdags-jazz,
og den var, som klubbene *Ribo* og *Stratos* klassifisert
som ungdomsklubb.
Klubben varte frem til juni 1965, hvorefter det i restauranten
ble popklubb.  Under navnet *The Big Chief's Dixieland House* fortsatte man
i november 1965 i Sjøfartskafeen, Kongens gate (Oslo) 6.  Det ble mest
dixieland der, og kortvarig var man i gang igjen med Metropol  i mars 1966.
I stedet fikk man Club Manhattan og Down Town Jazzklubb.

Fast husband ved Metropolitan var Big Chief Jazzband.  
En av de tidligste kjente gjester var Dutch Swing College Band som kom flere ganger,
i likhet med New Orleans-klarinettisten Albert Nicholas som gjestet fire ganger.
Den 21. april 1960 spilte Stan Getz med Kjell Karlsens orkester.
Den 10. mai 1961 spilte Benny Bailey med
Mikkel Flagstad, Ole Jacob Hansen, Erik Amundsen og Kjell Karlsen.
Den 24.-27. september 1962 var en syk Bud Powell gjest i trio med
Amundsen/Jacob Hansen avløst av Jon Christensen/Bjørn Pedersen.
Uken etter var det Cecil Taylor trio, og i november kom
Dexter Gordon i samspill med Amundsen, Christensen og Einar Iversen.
Og Don Byas spilte i januar 1963 med Christensen, Iversen og Pedersen,
tett fulgt av tre dager med Coleman Hawkins i februar.  Etter en tid i
Bergen kom atter Dexter Gordon i november, med Tore Sandnæs, Hansen og Pedersen.
Sommeren 1964 kom Johnny Griffin og Art Taylor, assistert av Iversen og Pedersen.
Pianisten Bengt Hallberg kom i desember 1964.
Under musikerstreiken i regi av Norsk Musikerforbund i januar 1965 var Griffin og
Taylor, samt Kenny Drew gitt dispensasjon til to konserter ved Metropol.
Etter streiken kom Ben Webster i februar, kompet av Karl Otto Hoff og
Pedersen, men Iversen hadde ikke tid, ble erstattet av Sandnæs.  En av de siste stjerner var Stuff Smith.

## Referanser
Polypp

**Polypp** kan referere til:   
   
* Polypp (medisin), abnormal utvekst fra en mukøs membran (slimhinne).   
* Polypp (zoologi)
Telemarkslunden

**Telemarkslunden og Ekebylunden naturreservat** er et vernet skogsområde nær Værne Kloster og  og Ekeby gård i Rygge kommune i Østfold.  
 
I Telemarkslunden finnes en rekke gravhauger fra gamle tider, bl.a. «Tingstedet». Det er et gravsted med 12 gravsteiner som danner en stor sirkel i «åpningen» av Telemarkslunden og her er det panoramautsikt mot Oslofjorden. Det sies at stedet ble brukt som et møtested i vikingtiden hvor de store høvdingene møttes årlig for å diskutere fremtiden.

## Referanser
Falklandsskovleand

**Falklandsskovleand** (*Tachyeres brachypterus*) er en fugl i andefamilien. Den forekommer bare på Falklandsøyene, der det hekker om lag 30&nbsp;000 par. Det er den eneste arten ved siden av falklandssmett som er endemisk til Falklandsøyene.

Falklandsskovleand kan ikke fly, men er nesten identisk med patagoniaskovleand (*Tachyeres patachonicus*) som kan fly, men som vanligvis foretrekker å ikke gjøre det.

Den blir om lag 65 cm lang. 

## Referanser


## Eksterne lenker
*
DS «Erik Jarl» (1889)

**DS «Erik Jarl»** var i perioden 1889–1919 et lokalruteskip i fart i Trondheimsfjorden. Mellom 1919 og 1951 gikk skipet i ulike ruter i Møre og Romsdal. «Erik Jarl» var opprinnelig bygget som hjuldamper, men ble allerede etter to år ombygd til propelldrift.

## DS «Erik Jarl»
* **August 1889**: Levert fra Trondhjems Mek. Værksted (byggenr. 50) som **«Erik Jarl»** til Stenkjær Dampskibsselskab, Steinkjer. «Erik Jarl» var hjuldamper, noe som per 1889 var avleggs teknologi. Eierselskapet kontraherte likevel en hjulbåt for å trafikkere de grunne elvene Levangerelva og Steinkjerelva. Dette var mislykket. «Erik Jarl» brukte for mye kull, gikk for sakte og hadde en rekke andre problemer. Etterhvert ble skipet satt inn i lokalrutefart i Trondheimsfjorden.
* **1891**: Ombygd. Skovlhjulene på siden demontert og erstattet med konvensjonell propell akter. Registrert for 232 passasjerer. Nye kjenningsmål: 119,6’ x 18,2’ x 8,6’   Brt:178.
* **1896**: Disponert av Indherreds Forenede Dampskibsselskaber, Steinkjer. Dette var en midlertidig sammenslutning av eierselskapet, Indtrøndelagens Dampbaadsamlag og Levangers Dampskibsinteressentskab.
* **1897**: Ombygd.  Brt:174
* **1900**: Eierselskapet fusjonerte inn i Indherreds Aktie-Dampskibsselskab, Steinkjer (en formell fusjon av de ovennevnte selskapene). Benyttet i lokalrute Steinkjer-Namsos sammen med eierselskapets andre lokalruteskip «Indtrønderen».
* **1901**: Ombygd.  Brt:192
* **191x**: Utleid til Den Norske Stat under første verdenskrig. Trolig benyttet i nøytralitetsvakt.
* **Desember 1918**: Tilbakelevert eierselskapet.
* **1919**: Solgt til Voldens Aktie-Dampskibsselskab / v. Lauritz Barstad, Volda / Ålesund.
* **1. juni 1920**: Eierselskapet fusjonerte inn i Møre Fylkes Ruteselskap, Molde.
* **1947**: Eierselskapet endret navn til Møre og Romsdal Fylkesbåtar, Molde.
* **August 1951**: Solgt til ukjent skipsopphuggingsfirma i Belgia.
* **1953**: Opphugget i Belgia

## Kilder
* Artikkel om Indherreds Aktie-Dampskibsselskab av Per Alsaker i «Skipet» 3.1991
Likebyrdighet

**Likebyrdighet** eller **standsmessighet** er betegnelser på likhet i stand etter fødsel. I mange land var likebyrdighet innen adelsrett regnet som en forutsetning for videreføring av adelskapet. I mange land gikk ikke skillet nødvendigvis mellom adelige og ikke-adelige; ekteskap mellom høyere og lavere adel kunne bli regnet som ikke standsmessig (en *mésalliance*) og juridisk bli inngått som et morganatisk ekteskap. For personer av fyrstelig byrd ble gjerne ethvert ekteskap med en ikke-fyrstelig person betraktet som ulikebyrdig.

Også i situasjoner hvor likebyrdighet ikke har noen juridisk side, er sosialt press om å ikke gifte seg under sin  klasse svært utbredt i store deler av verden.
Norsk Spisevognselskap

**A/S Norsk Spisevognselskap**, forkortet **NSS**, ble etablert i 1918 som et heleid datterselskap av Norges Statsbaner (NSB) som ønsket inntekter og sentralisert drift og kontroll. Opprinnelig drev NSS servering i spisevognene, senere ble driften utvidet til kaféer og restauranter ved jernbanestasjonene, endog drift av hoteller som Hotel Viking i Oslo i 1952. Den første av selskapets jernbanerestauranter åpnet på Østbanestasjonen i Oslo i 1919. I 1924 overtok Spisevognselskapet restauranter ved stasjonene i Kornsjø, Halden, Ski, Eidsvoll, Otta, Dombås og Åndalsnes.

NSS begynte med trillevognservering i 1956.

Selskapet fusjonerte med Narvesen i 1975.

## Bilder

Spisevogn.jpg|Servering i en av det statseide Norsk spisevognselskaps spisevogner på 1960- eller 1970-tallet.
Trillevognservice.jpg|Trillevognservice på toget i regi av Norsk spisevognselskap A/S.
NSB trolley food in 1964.jpg|Trillevognsalg i regi av Norsk Spisevognselskap på Bergensbanen 1964.
Spisevognbergensbanen.jpg|Restaurantvogn på Bergensbanen 1909
Spisevogn carriage.jpg|Spisevogn drevet av Norsk Spisevognselskap
Norsk Spisevognselskap tables.jpg|Spisevogn 1926
Norsk Spisevognselskap at Oslo Ø.jpg|Leveranser til en spisevogn på  Oslo østbanestasjon i 1935
Norsk Spisevognselskap dining in 1947.jpg|Gjester i spisevogn 1947
Oppdal Turisthotell.jpg|Oppdal Turisthotell ved Oppdal stasjon 1924 
Bjorli restaurant 2.jpg|Jernbanerestauranten ved Bjorli stasjon 1927
Jernbanetorget med Hotell Viking i bakgrunnen A-70091 Ua 0004 122.jpg|Jernbanetorget i Oslo med Hotell Viking på 1950-tallet. Hotellet ble bygd av Oslo kommune til Vinter-OL 1952 og ble utleid til det statlige A/S Norsk Spisevognselskap.
ÅNDALSNES STASJON I VINTERSKRUD.jpg|Åndalsnes stasjon, trolig tidlig på 1970-tallet. Spisevognselskapet åpnet den første restauranten på Østbanestasjonen 1919. I 1924 overtok selskapet restauranter ved stasjonene i Kornsjø, Halden, Ski, Eidsvoll, Otta, Dombås og Åndalsnes.

## Eksterne lenker
* 
* Norsk Spisevognselskap på Lokalhistoriewiki
Frączków

**Frączków** (tysk *Franczdorff*) er en landsby i det administrative distriktet  Gmina Pakosławice, i Nysa County, Opole Voivodeship, sørvest i Polen.

Før 1945 var området en del av Tyskland

## Referanser
Hagen Melzer

**Hagen Melzer** (født 16. juni 1959 i Bautzen) er en tysk tidligere friidrettsutøver som representerte Øst-Tyskland på 3000 meter hinder.

Under EM 1986 i Stuttgart ble det gullmedalje foran italienske Francesco Panetta og vesttyske Patriz Ilg (bronse). Karrierens høydepunkt var sølvmedaljen i VM 1987 i Roma, etter ovennevnte Panetta, på ny nasjonal rekord 8.10.32 m. Denne tiden plasserer han som nummer to blant tyske løpere, etter Damian Kallabis, som løp på 8.09.48 m i 1999. 

Melzer vant syv nasjonale østtyske titler (1980, 1983 og 1985-1989). Han reresenterte sportsklubben SC Einheit Dresden, og etter Tysklands gjenforening, Dresdner SC. Han ble i 1991 tysk mester for sin nye klubb.

## Referanser


## Eksterne lenker
*
Oppdraget

**Oppdraget** er en årlig casekonkurranse mellom studentlag fra Norges Handelshøyskole (NHH), Handelshøyskolen BI og NTNU som arrangeres av Bekk Management Consulting. Studentlagene blir presentert for et reelt oppdrag basert på en reell problemstilling som en norsk virksomhet står overfor, der de konkurrerer om å presentere de beste strategiske rådene. Oppdraget gjennomføres i Oslo i februar, og gir studentene et unikt innblikk i både konsulenthverdagen og aktuelle problemstillinger i næringslivet.

## Historie
Oppdraget ble første gang arrangert i 2008, da studentlagene fikk i oppgave å identifisere nye markedsmuligheter for KLP. Laget fra NTNU vant og donerte kr 25&nbsp;000 kroner til Strømmestiftelsen og deres arbeid med mikrofinans. I 2009 fikk studentlagene i oppdrag å utarbeide strategiske anbefalinger for Bring Logistics basert på deres utfordringer i pakkemarkedet. NHH-laget stakk av gårde med seieren og førstepremien på 25&nbsp;000 kroner. I tillegg valgte de å donere tilsvarende beløp til NHH-Aids skolebyggingsprosjekt i Malawi.

## Eksterne lenker
* Oppdraget
Sergej Lajevskij

**Sergej Lajevskij** (ukrainsk: Сергій Лаєвський, født 3. mars 1959) er en ukrainsk tidligere lengdehopper som representerte Sovjetunionen og senere Ukraina. Karrierens høydepunkt var sølvmedaljen i EM 1986 i Roma, hvor han splittet Robert Emmijan (vinner) og Giovanni Evangelisti.

Han har i tillegg bronsemedalje fra innendørs-EM (1985).

## Personlig rekord
* Lengde – 8.35 (16. juli 1988)

## Referanser


## Eksterne lenker
*
Brunhodegås

**Brunhodegås** (*Chloephaga rubidiceps*) er et søramerikansk medlem av andefamilien Anatidae. Den hekker på åpne gressletter på Ildlandet og på Falklandsøyene.

Fuglene blir om lag 55&nbsp;cm lange. Arten kan lett forveksles med sebragåshunner.

## Referanser


## Eksterne lenker
* 
* Upland and Ruddy Headed Geese Falklands Conservation
Philippe Collet

**Philippe Collet** (født 13. desember 1963 i Nancy) er en fransk tidligere stavhopper. Karrierens desiderte høydepunkt er bronsemedaljen fra EM 1986 i Stuttgart, hvor vinneren var Serhij Bubka foran broren Vassilij Bubka.

## Personlig rekord
* Stavhopp – 5,85 (Paris 1986)

## Referanser


## Eksterne lenker
*
Elveng

**Elveng** er ei bygd i Bjugn kommune i Trøndelag. Den ligger sør for Breiåa (Storelva) i Teksdalsvassdraget, rundt 15 kilometer øst for kommunesenteret Botngård. Elveng ble ryddet og dyrket på midten av 1930-tallet i regi av bureisningsselskapet Ny Jord, og bygda ble derfor lokalt ofte kalt *Nyjord* eller "NyJorda" av lokalbefolkningen. Fylkesvei 710 går gjennom bygda.

## Næringsliv

Elveng er preget som jord og skogbruksbygd med melk og kjøttproduksjon av storfe og småfe. Bjugn Bilopphuggeri holder stand her.

## Friluftsliv

Nordelva har sin passasje rennende gjennom grensen til Rissa kommune. Det er også store jaktmuligheter på småvilt og storvilt. Gjøljavatnet er den største innsjøen for stedet.

## Historie
Nyjord har en lang historie tilknyttet Fosenhalvøya. Mektige Fru Inger av Austrått hadde landområder her som ble senere skilt ut ved salg på midten av 1800 tallet. 
Storgodset Varghiet Skoger har sitt hovedsete i denne lille bygdegrenda. Skogselskapet disponerer 55 000 dekar jord til disposisjon.
Historien til gården strekker seg fra år 1349 fra svartedauen til den er registrert med bosetting i 1625. Selskapet Jacob Digre i Trondheim kjøpte eiendommen Varghiet med tilhørende skog i 1869 og drev den til 1933 da de solgte bruket til neste generasjon. Grøtan Sagbruk AS under Varghiet som ble oppløst i 1993 hadde i perioden 1932 til 1936, Johan Richter som forstkandidat, senere industriutvikler for Orkla Skogindustri.

Under den annen verdenskrig var stedet Elveng med bosetting en redningsplass for mange rømte fanger fra Austråttleiren på Ørlandet. På flere gårder her fikk de god hjelp, både med mat og klær og nødvendig medisinsk behandling. Disse var Leonard Lilleli, Gunnhild og Peder Øyan på bureisningsfeltet, Reidar Rødsjø, Helge Gjølga mm.

Torsengsetra er eneste gjenværende husmannsplassen som er bevart i Bjugn kommune og som har regional kulturhistorisk verdi.

## Litteratur
* Leth-Olsen, Sturla: *Det nøtta lell!  om bureisingsgrenda  Elveng i Bjugn 1935-1985* (Bjugn, 1991)
* Asbjørn Øksendal: *Når Nøden er størst* Nordenfjelske forlag (1969)
* Gårdshistorie for Hegvik, Berge, Søtvik, Stallvik, Gjølga, Kipnesset, Dueskaret, Varghiet av Gudmund Eide  (Bjugn Bygdatunlag 1999)

## Eksterne lenker
* Hjemmesiden for Bjugn Bilopphuggeri
* Elveng-huslag
* Johan Ritcher
* Torsenget side 22, 23, 24
* Strinda historielag s 124
Autosomal dominant

Et **autosomalt dominant** gen sitter på et autosom, og blir uttrykt i en heterozygot tilstand. Genet trenger dermed kun å være til stede på det ene av to homologe kromosomer for å bli uttrykt. Dette i motsetning til **autosomalt recessive** gener, som må være til stede på begge homologe kromosomer for å bli uttrykt.

I praksis vil dette si at et autosomalt dominant gen kun trenger å arves fra én av foreldrene for at egenskapen det koder for skal uttrykkes, mens recessive gener må arves fra begge foreldrene for å kunne uttrykkes.

## Bakgrunn
Mennesket har 23 kromosomer, hvorav 22 er kalt autosomer og det siste er kjønnskromosomet. I alle celler utenom kjønnscellene (sædcellene og egget) har vi to kopier av hvert av disse kromosomene. Man sier at de to kopiene av samme kromosom er *homologe*. Selv om de kalles kopier, er ikke de to homologe kromosomene i et par helt like, som regel kommer de jo fra hvert sitt individ (mor og far). 

Et gen for en gitt egenskap har en fast plass (kalt locus) på et kromosom. Det kan imidlertid være ulike varianter kalt alleler (eller genutgaver) på en gitt locus på to homologe kromosomer. Dette gir små ulikheter fra individ til individ, selv om hoveddelene er like. Eksempelvis er menneskers øyne svært like rent anatomisk, men fargen på regnbuehinnen kan variere.

Noen genvarianter har den egenskapen at de kun trenger å være til stede på ett av to homologe kromosomer for å bli uttrykt. Disse er de autosomalt dominante.

## Referanser




## Eksterne lenker
* Fact Sheet 8 – Autosomal Dominant inheritance. Center for Genetic Education, NSW Government, Australia www.genetics.edu.au.
*
DS «Mørejarl» (1909)

**DS «Mørejarl»** var et dampskip bygd i Skottland ved Dundee Shipbuilding Company, Dundee. Skipet ble kjøpt av Møre Fylkes Ruteselskap (MFR) i 1925 og gikk i kystrute mellom Trondheim og Bergen. Hun var en periode under andre verdenskrig beslaglagt av den tyske okkupasjonsmakten. I 1951 ble hun solgt til opphugging.

## Historie
I 1925 var Møre Fylkes Ruteselskap på utkikk etter et nytt skip for kystruten til Bergen. Ingen passende skip var tilgjengelig i Norge, og valget falt derfor på DS «Industry», et britisk skip bygd i 1909. Før skipet ble satt inn i trafikk, ble hun sendt til Storviks Mekaniske Verksted i Kristiansund for å bygges om. Det ble blant annet bygd et mellomdekk for å kunne transportere levende dyr. Kjøpet og ombyggingen kostet tilsammen 480&nbsp;000 kroner. Skipet ble døpt Mørejarl, og var med sine 753 bruttoregistertonn rederiets største fartøy. DS «Mørejarl» ble i 1925 satt inn på Bergensruten, som samtidig ble forlenget til Trondheim. Hun avløste det innleide lasteskipet DS «Aardal», og gikk fast i ruten fram til april 1940.

Under angrepet på Norge tirsdag 9. april 1940 lå DS «Mørejarl» og lastet for nordgående rute i Bergen. Byen ble okkupert om morgenen, og skipet ble rekvirert av tyske myndigheter. «Mørejarl» ble sammen med rekvirert hurtigruteskip DS «Nordstjernen» opplagt ved Marineholmen og  benyttet til losjiskip for norske krigsfanger. Krigsfangene ble 16. april 1940 overført til rekvirerte passasjerskip DS «Jupiter» og TS «Leda» som lå ved Eidsvågneset. Først i årsskiftet 1940/1941 fikk rederiet «Mørejarl» tilbake. Skipet fortsatte seilingene under krigen, og ble i 1951 solgt til opphugging.

## Tidslinje
* **1909:** – Overlevert fra verftet.
* **1925** – Kjøpt av Møre Fylkes Ruteselskap.
* **1940** – Rekvirert av den tyske okkupasjonsmakten.
* **1941** januar – Tilbakelevert til rederiet.
* **1947** – Eierselskapet skiftet navn til Møre og Romsdal Fylkesbåtar (MRF).
* **1951** – Solgt til opphugging.

## Skipet
DS «Mørejarl»s tonnasje var 753 bruttoregistertonn. Fremdriften ble besørget av en dampmaskin som drev en propell. Skipet var sertifisert for 219 passasjerer i liten kystfart og hadde to klasseinndelinger.

## Se også
* Flåteliste for MRF

## Litteratur
* Ragnar Ulstein: *Om samferdsel i Møre og Romsdal – Del I: Som skyttel i vev*. Utgitt av Møre og Romsdal Fylkesbåtar 1995. ISBN 82-90393-76-8
* Arne Inge Torvik: *Om samferdsel i Møre og Romsdal – Del II: Samfunn og ferdsel*. Utgitt av Møre og Romsdal Fylkesbåtar 2000. ISBN 82-7955-020-8
SEV

**Elfelagið Streymoy-Eysturoy-Vágar**, forkortet **SEV**, er et interkommunalt kraftselskap på Færøyene. De fleste kommunene på Streymoy, Eysturoy og Vágar var med på å stifte SEV i Vestmanna den 1. oktober 1946, og etter hvert har SEV vokst seg til å ha alle færøyske kommuner som medlemmer samt å være en av Færøyenes største arbeidsgivere.

## Ledelse

**Administrerende direktører**
*Hjalgrím Winther 1953–1983
*Klæmint Weihe 1983–2007
*Hákun Djurhuus 2007–d.d.

**Styreformenn**
*Gunnar Dahl-Olsen 1946–1975
*Børge Persson 1975–1978
*Asbjørn Joensen 1978–1981
*Ivan Johannesen 1981–1985
*Arnstein Niclasen 1985–1993
*Poul Arne Jacobsen 1993–2005
*Leivur Hansen 2005–2008
*Páll á Reynatúgvu 2009–2011
*Jákup Suni Lauritsen 2011–2017
*John Zachariassen 2017–d.d.

## Heder
*Nordisk råds natur- og miljøpris 2015

## Referanser


## Eksterne lenker
*
Vasilij Bubka

**Vasilij Bubka**, ukrainsk Василь Бубка - *Vasyl Bubka* (født 26. november 1960 i Luhansk er en ukrainsk tidligere friidrettsutøver som konkurrerte i stavhopp for Sovjetunionen. Han er eldre bror av Serhij Bubka.
Bubka deltok under VM innendørs i 1985, hvor han tok bronsemedalje med et hopp på 5,60. Under EM i Stuttgart året etter ble han sølvmedaljør etter broren Sergej, etter et hopp på 5,75.

Hans siste mesterskapsstart var i VM 1993 hvor han fikk niendeplass etter å ha klart 5,70.

## Personlig rekord
* Stavhopp – 5,86 m

## Referanser


## Eksterne lenker
*
Revheim skole

**Revheim skole** er en ungdomsskole som ligger på Revheim i Madla like utenfor Stavanger. Ungdomsskolen har 335 elever fordelt på 12 klasser per 2018. En rehabilitering av skolen ble foretatt i 1998 og 1999. Skolen har egen svømmehall og et uteanlegg tilrettelagt for friidrett, samt kunstgressbane, håndballbane og basketballbane.

Revheim skole har ca 40 ansatte.

## Referanser
Mette Hanekamhaug

**Mette Hanekamhaug** (født 1987) er en tidligere norsk politiker (FrP). Hun var stortingsrepresentant for Møre og Romsdal 2009–2013. I 2019 ble hun kommunikasjonsdirektør i Dagligvareleverandørenes Forening.

Hun studerte medier og kommunikasjon ved Romsdal videregående skole. Hun har studert PR, økonomi og ledelse (bachelorgrad) ved Handelshøyskolen BI og enkeltemner i statsvitenskap. Hun ble tillitsvalgt i Fremskrittspartiets Ungdom (FpU) mens hun var skoleelev; hun var formann i Molde FpU og senere nestformann og formann i Møre og Romsdal FpU.

I 2007 ble hun medlem av Møre og Romsdal fylkesting og varamedlem av Molde kommunestyre. I 2009 var hun stortingskandidat for FrP i Møre og Romsdal. Det ble klart etter en svært jevn fintelling at Møre og Romsdals utjevningsmandat gikk til Hanekamhaug. Hun ble Stortingets yngste representant, 22 år gammel. Hun satt i Stortingets kirke-, utdannings- og forskningskomité. I perioden 2013–2017 var hun FrPs 1. vararepresentant fra Møre og Romsdal.

Etter tiden på Stortinget har Hanekamhaug vært konsulent i Geelmuyden Kiese, politisk rådgiver i Norske Kvinners Sanitetsforening og kommunikasjonsdirektør i Dagligvareleverandørenes Forening.

## Referanser


## Eksterne lenker
* 
* 
* 
*
Māris Bružiks

**Māris Bružiks** (født 25. august 1962 i Pļaviņas) er en latvisk tidligere tresteghopper som representerte Sovjetunionen og senere Latvia.

Hans fremste meritt er sølvmedaljen fra EM 1986 i Stuttgart, bak bulgarske Khristo Markov.  Tidligere på året, under innendørs-EM, satte han ny mesterskapsrekord med 17,56 meter. Denne lengden tangerte han utendørs i september 1988.

## Personlig rekord
* Tresteg – 17,56 (både innendørs og utendørs)

## Referanser


## Eksterne lenker
*
Francisco Javier Fernández

**Francisco Javier (Paquillo) Fernández Peláez** (født 6. mars 1977 i Guadix) er en spansk kappgjenger.

Fernández' gjennombrudd kom i 1996, da han ble juniorverdensmester på 10&nbsp;km. Hans første internasjonale seniormesterskap var EM 1998 i Budapest der han tok bronse på 20&nbsp;km. Året etter deltok han i VM 1999 i Sevilla og ble nummer fem på 20&nbsp;km.

Fernández deltok under OL 2000 i Sydney og kom på sjuendeplass. I EM 2002 vant han sin første internasjonale tittel da han tok gullet på 20&nbsp;km. Dette året satte han verdensrekord på 20&nbsp;km i Åbo med tiden 1:17.22.

Under VM 2003 i Paris tok han sølv på plassen bak Jefferson Pérez, som forbedret Fernández verdensrekord. Under Sommer-OL 2004 i Athen ble det en ny sølvmedalje, denne gangen ble han slått av italieneren Ivano Brugnetti.

Nok en sølvmedalje ble det i VM 2005, og igjen var det Jefferson Pérez som vant gullet. Spanjolen vant imidlertid sitt andre EM-gull på rad i Göteborg 2006.

I VM 2007 gjentok mønsteret seg igjen fra de to tidligere verdensmesterskapene, Fernández havnet på sølvplassen bak Pérez. I OL 2008 i Beijing havnet han nede på en sjuendeplass, og havnet utenfor seierspallen i et stort internasjonalt mesterskap for første gang siden 2001.

## Personlig rekord
* 20&nbsp;km &ndash; 1:17.22

## Referanser


## Eksterne lenker
*
14. etappe av Vuelta a España 2009

## Klatre- og spurtpoeng

### 1. spurt (Jaén)
Etter 122,5 km

### 2. spurt (Los Villares)
Etter 134 km

### 1. klatring (Alto de Huelma)
Etter 83 km

### 2. klatring (Alto de Los Villares)
Etter 134 km

### Målgang (Sierra de La Pandera)
Etter 157 km

## Manglende ryttere
* **21**  Xavier Tondo (ACA) startet ikke.
* **67**  Ignatas Konovalovas (CTT) startet ikke.
* **91**  Sandy Casar (FDJ) brøt.
* **126**  Marco Marzano (LAM) brøt.
* **194**  Fabian Cancellara (SAX) startet ikke.

## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Tony Mowbray

**Anthony Mark Mowbray** (født 1963) er en engelsk fotballtrener og tidligere fotballspiller.

Som fotballspiller spilte i den engelske klubben Middlesbrough FC, den skotske klubben Celtic FC og til slutt i den engelske klubben Ipswich Town FC, som midtstopper.

## Trenerkarriere
Han begynte sin trenerkarriere som trener i Ipswich i 2002, og gikk deretter til den skotske klubben Hibernian FC i de to sesongene i årene 2004 til 2006. For den første sesongen ble han utnevnt til *Manager of the Year*. Han gikk deretter til den engelske klubben West Bromwich Albion FC, som han siste sesongen trente til seier i Football League Championship og opprykk til Premier League, men dette førte også til nedrykk den kommende sesong.

Den 8. juni 2009 ble det klart at han erstattet Gordon Strachan som hovedtrener for Celtic. 12. september 2009 ble han kåret til *Manager of the Month* for august i Skottland. Imidlertid ble han avskjediget som manager 25. mars 2010 etter mange svake resultater, særlig et tap 4-0 mot St.Mirren.

Den 26. oktober 2010 ble Mowbray ansatt som ny manager i klubben han spilte ni år for, Middlesbrough. Han overtok etter Gordon Strachan etter en rekke svake resultater.

## Referanser


## Eksterne lenker
*
Oleg Protsenko

**Oleg Valerjevitsj Protsenko** (russisk; Олег Валеревич Проценко, født 11. august 1963 i Soltsy, Novgorod) er en russisk tidligere tresteghopper som representerte Sovjetunionen. Han vant bronsemedalje under EM 1986 i Stuttgart og sølvmedalje i innendørs-VM 1987. Protsenko har en personlig rekord på 17,75 fra juni 1990.

## Referanser


## Eksterne lenker
*
Cantharis rustica

***Cantharis rustica*** er en av billene i delgruppen (underfamilien) storbløtvinger i familiegruppen bløtvinger.

## Utbredelse
*Cantharis rustica* finnes i Europa og østover i Asia, vanlig i Norge rundt Oslofjorden og mer spredt sørover til Kristiansand.

## Utseende
*Cantharis rustica* er 10-14,5 mm lang. Bakhodet er svart farget. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennenes tredje ledd vanligvis lengre enn det andre leddet. Brystskjoldet (pronotum) er rødt med en svart midtflekk som aldri når fremkanten av brystskjoldet. Brystskjoldet har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er tydelig avsatt, men ikke tydelig utstående. Beina er svarte og røde. Leggene på bakbeina er vanligvis krummet inn mot kroppen. Lårene er røde, men mørke mot spissen. Dekkvingene har spredt nedliggende hårbekledning. Dekkvingene skjuler hele bakkroppen og har en svart eller brunsvart grunnfarge. Ligner *[[Cantharis fusca]]*, men er litt mindre.

## Levevis
*Cantharis rustica* finnes på blomster, trær og busker. juni og juli. Larvene lever som predatore (rovdyr).

*Cantharis rustica* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 28. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Cantharis rustica'' - Fauna Europaea - engelskspråklig
* Norsk entomologisk forening
Viktor Jevsjukov

**Viktor Aleksandrovitsj Jevsjukov** (russisk: Виктор Александрович Евсюков, født 6. oktober 1956 i Donetsk, Ukraina) er en kasakhstansk tidligere spydkaster som representerte Sovjetunionen og senere Kasakhstan. Karrierens høydepunkt er sølvmedaljen fra VM 1987 i Roma, etterfulgt av bronsemedaljen fra EM 1986 i Stuttgart.

Han har en personlig rekord på 85,16 m fra juni 1987 i Karl-Marx-Stadt.

## Referanser


## Eksterne lenker
*
Georgij Kolnotsjenko

**Georgij Vasiljevitsj Kolnotsjenko**, (belarusisk:  Георгі Васілевіч Каӆьначанка - **Georgij Vaslijevitsj Kolnootsjanka**,   (russisk: Георгий Васильевич Колноотченко født 7. mai 1959) er en belarusisk diskoskaster som representerte Sovjetunionen. 
Hans fremte meritt er sølvmedaljen fra EM 1986 i Stuttgart. Kolnotsjenko har en personlig rekord på 69,44 m, fra Indianapolis, USA, 3. juli 1982.

## Referanser


## Eksterne lenker
*
Vaclovas Kidikas

**Vaclavas Kidykas** (født 17. oktober 1961 i Klaipeda) er en litauisk diskoskaster som representerte Sovjetunionen.

Hans fremste meritt er bronsemedaljen fra EM 1986 i Stuttgart. Kidykas har en personlig rekord på 68,44 m fra  Sotsji, 1. juni 1988.

## Referanser


## Eksterne lenker
*
Eugene Carson Blake

**Eugene Carson Blake** (1906–1985) var en amerikansk protestantisk kirkeleder på 1950- og 60-tallet. Han var president i National Council of Churches i USA fra 1954 til 57 og generalsekretær i Kirkenes verdensråd fra 1966 til 1974.

En preken av Blake blir regent som starten på det som 40 år senere endte i den økumeniske uttalelsen Consultation on Church Union, en uttalelse som søkte å samle ti ulike protestantiske kirkesamfunn i USA.

Han var utdannet fra Princeton University og University of Edinburgh. Fra 1928 til 29 underviste han på Forman Christian College i Lahore. Fra 1935 til 1951 var han prest i ulike presbyterianske kirker i USA, og fra 1951 til 58 var han sekretær for generalforsamlingen for kirkesamfunnet Presbyterian Church og fram til 1966 for United Presbyterian Church.

Han er gravlagt på Long Ridge Union Cemetery i Stamford. 

## Referanser
Podabrus alpinus

***Podabrus alpinus*** er en av billene i delgruppen (underfamilien) storbløtvinger i familiegruppen bløtvinger.

## Utbredelse
*Podabrus alpinus* er utbredt, men ikke den vanligste bløtvingen. Den finnes i Europa, men er sjeldnere helt i sør. Den er utbredt østover i Asia. Finnes i Norge

## Utseende
*Podabrus alpinus* er 11-14 mm lang. Hodet er i bakkant innsnøret slik at det framkommer en tydelig hals. Fasettøynene er tydelig framstående. Palpenes (munnføtter) endeledd er knivformet og ikke smalt, ovalt. Antennene hos hannen, om de legges bakover, like lange som dekkvingene. Hunnen har kortere antenner. Brystskjoldets (pronotum) har en bred innbuktning i hele  dens bakkant, samt at bakhjørnene er tannformet og utstående. Dekkvingene skjuler hele bakkroppen. En fargevariabel art, brystet og buken svart til lysere brun. Vanligvis med mørkt bakkant på hode og midtparti på brystskjoldet. Dekkvingene er også vanligvis svarte.

## Levevis
*Podabrus alpinus* finnes på trær og busker i juni og juli.
Larvene lever som predatore (rovdyr).

*Podabrus alpinus* tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Litteratur
* Hansen, Victor.; Larsson, Sv. G. 1973 (2. utgave). *Biller X. Blødvinger, klannere m. m.: (Malacodermata, Fossipedes, Marcrodactylia og Brachymera)* Danmarks Fauna 44. (344 sider) Side 22. ISBN 8712166936
* Lindroth, C.H. 1993. *Våra skalbaggar och hur man kãnner igen dem* (opptrykk av opprinnelig tre hefter (1942-1945. Bonnier forlag.) Fãltbiologerna. ca. 240 sider. ISBN 91-85094-722

## Eksterne lenker
* 
* ''Podabrus alpinus'' - Fauna Europaea  - engelskspråklig
* Norsk entomologisk forening
Anelija Nuneva

**Anelija Vetsjernikova** (bulgarsk: ; født Nuneva, 30. juni 1962 i Byala, Ruse) er en tidligere friidrettsutøver (sprinter) som representerte Bulgaria.

Karrierens høydepunkt er sølvmedaljen fra EM 1986 i Stuttgart på 100 meter. På 100 meter under OL 1988 i Seoul, fikk hun en pangstart, og fulgte Florence Griffith-Joyner opp til om lag 70 meter, da hun fikk strekk og måtte bryte. Nuneva har sølvmedalje på 60 meter fra innendørs-VM 1987 i Indianapolis.

## Referanser


## Eksterne lenker
*
Ove Mikkelsen

**Ove Pauli Mikkelsen** (født 24. mars 1920 i Vágur, død 25. mai 1995) var en færøysk sjømann, forretningsmann og politiker (Tj.).

Han var født og oppvokst i Vágur på Suðuroy. Han var utdannet styrmann fra 1942 og skipper fra 1958, og drev fiske. Under den andre verdenskrig tjenestegjorde han i Royal Air Force i Storbritannia 1943–1944. Mikkelsen gikk senere inn i næringslivet i Vágur. Han var blant annet administrerende direktør i Suðurfisk, som ble etablert i slutten av 1960-årene.

Mikkelsen var innvalgt på Lagtinget fra Suðuroy 1970–1978 og 1980–1984.

Ove Mikkelsen var grandonkel til lagtings- og folketingsmedlem Sjúrður Skaale.

## Referanser
Marie-Christine Cazier

**Marie-Christine Cazier-Ballo** (født 23. august 1963 i Paris) er en fransk tidligere sprinter som spesialiserte seg på 200 meter. I løpet av karrieren satte hun tre nasjonale rekorder på distansen, den siste på tiden 22,32 s, da hun tok sølvmedalje i EM 1986 i Stuttgart, bak Heike Drechsler. Cazier-Ballo har også medalje fra VM innendørs, sølv fra Paris i 1985.

## Referanser


## Eksterne lenker
*
4. serierunde i Premier League 2009/10

**4. serierunde i Premier League 2009/10** begynte lørdag 29. august 12:45 med Chelsea mot Burnley. Klokka 15:00 ble det spilt fem kamper, før Manchester United og Arsenal spilte 18:30. Søndag 30. august ble det spilt tre kamper.

## Kampfakta

***Alle kampfakta er fra BBC Sport**

----

----

----

----

----

----

----

----

----

----

## Eksterne lenker
* Premier League 2009/10: Terminliste og resultater  på altomfotball.no
Danske bibeloversettelser

Den første **danske bibeloversettelse** ble trykket i 1524, og var bestilt av Christian II. Den brukte Luthers oversettelse av Bibelen til tysk som grunnlag. Siden har det kommet mange reviderte utgaver og nyoversettelser fra grunnspråkene, hebraisk og gresk, eller med andre oversettelser som grunnlag.

I dag er det på dansk en autoriseret kirkebibel, som er den mest utbredte. Dette er en oversettelse av hele Bibelen fra 1992. I tillegg er det flere andre oversettelser som også brukes i dag, bl.a. Bibelen på hverdagsdansk.
 
## Liste over danske bibeloversettelser
* 1524 Christian II's Nye Testamente
* 1550 Christian III's Bibel
* 1589 Frederik II's Bibel
* 1607 Hans Poulsen Resens bibeloversettelse fra grunnspråkene
* 1633 Christian IV's Bibel
* 1647 Hans Svanes revision av Resens oversettelse
* 1740 Christian VI's Bibel
* 1819 Frederik VI's NT
* 1866 Biblen eller den kristne kirkes hellige Skrift, oversat fra Grundtexten af Dr. Jac. Chr. Lindberg, Forlagsbureauet i Kjobenhavn
* 1881 Axel Sørensen: Den Nye Pagts Historiske Bøger
* 1886 Det nye testamente oversatt av Dr T Skat Rørdam
* 1895 Axel Sørensen: Den Nye Pagts Breve
* 1907 Autorisert oversettelse av NT
* 1926 Den nye pagts skrifter oversatt av S. Konstantin-Hansen
* 1948 Autorisert oversettelse av NT
* 1953 Peter Schindler: Det Nye Testamente
* 1976 Det Nye Testamente. Oversatt av Anna Sophie og Paul Seidelin
* 1985 NT på hverdagsdansk
* 1985 Ny Verden-Oversættelsen af De Hellige Skrifter, av Jehovas Vitner.
* 1992 Bibelen på hverdagsdansk
* 1992 Autorisert oversettelse av hele Bibelen.
* 1997 Det Nye Testamente. Den Hellige Skrifts Kanoniske Bøger av Ole Wierød.
* 2007 Nyrevideret Bibel på hverdagsdansk. International Bible Society
* 2007 Den Nye Aftale. Det Nye Testamente på nydansk. Det Danske Bibelselskab
*2018 Ny Verden-Oversættelsen af Bibelen, av Jehovas vitner.

## Se også
*Bibelen i Norge
*Bibelen på svensk

## Referanser
Emilio Castro

**Emilio Castro** (født 2. mai 1927 i Montevideo, død 6. april 2013 samme sted) var en uruguayansk metodistisk prest og kirkeleder. Han var generalsekretær i Kirkenes verdensråd fra 1985 til 1992.

Castro markerte seg som en dyktig taler og med en teologisk linje som var preget av den søramerikanske frigjøringsteologien, samtidig som han var påvirket av evangelikal kristendom og misjonsbevegelsen.

Før han ble generalsekretær i Kirkenes verdensråd hadde han hatt vervet som leder for organisasjonens avdeling for misjon og evangelisering. Han var da en av hovedmennene bak det viktige dokumentet *En økumenisk bekreftelse: Misjon og evangelisering* som kom i 1982. Han har også skrevet flere bøker.

## Referanser


## Eksterne lenker
* 
* Oppslag i Store norske leksikon
*  Kort profil hos Kirkenes verdensråd
Groupe islamique armé

**Groupe islamique armé** (**GIA**) ; , *al-Jama'ah al-Islamiyah al-Musallaha*) er en muslimsk organisasjon som ønsker å styrte regjeringen i Algerie og erstatte den med en islamsk stat. Gruppen består av en rekke selvstyrte celler, uten en sterk sentralisert ledelse. 

Mellom 1992 og 1998 gjennomførte GIA flere voldelige massakrer på sivile; iblant ble hele landsbyer lagt øde på grunn av massakrene deres. GIA blir betraktet som en terroristorganisasjon av regjeringene i Algerie, Frankrike og USA. Utenfor Algerie finner man personer tilknyttet GIA i Frankrike, Belgia, Storbritannia, Italia og USA.

Helt fra GIA ble etablert har de prioritert å gjennomføre drap på personer som samarbeider med eller støtter de algeriske myndighetene, herunder offentlig ansatte som lærere og embetsmenn. De har også myrdet flere journalister og intellektuelle. 

GIA ble utpekt som den mest høyprofilerte geriljahæren i 1994. Men imidlertid gjorde gruppens gjentatte massakrer på sivile at den folkelige støtten i Algerie ble drenert.

GIA gjennomførte en rekke bombeangrep i Frankrike i 1995 og i 1996. Analyser av en bombe som hadde en mislykket utløsermekanisme gjorde det mulig å identifisere et av medlemmene, en mann ved navn Khaled Kelkal. Han ble skutt og drept av franskmennene den 29. september 1995. Sent i 1999 ble flere GIA-medlemmer dømt av en fransk domstol for bombeangrepene i 1995.

I 1998 var Frankrike vertsland for VM i fotball. I forkant av mesterskapet gjennomførte Frankrike i samarbeid med andre europeiske land en omfattende, forebyggende operasjon mot GIA. Rundt 100 personer som angivelig var medlemmer av gruppen, ble arrestert rundt om i Europa. I Belgia fant sikkerhetsstyrkene våpen, detonatorer og falske identitetspapirer. Den 11. juni 1999 annonserte GIA en jihad på fransk territorium i et truende brev som var stilet til media.

## Se også
*Al Qaida i det islamske Maghreb
Petra Schersing

**Petra Schersing** (født 18. oktober 1965 i Quedlinburg som *Müller*) er en tysk tidligere friidrettsutøver som representerte Øst-Tyskland på 400 meter. Hun har totalt åtte medaljer på 400 meter og langstafetten i internasjonale mesterskap.

Under EM 1986 i Stuttgart ble hun europamester som deltaker på Øst-Tysklands lag som vant 4 x 400 meter stafett sammen med Kirsten Emmelmann, Sabine Busch og Marita Koch. Hun tok individuell bronsemedalje på 400 meter. I VM 1987 i Roma ble hun verdensmester da hun deltok på Øst-Tysklands lag som vant 4 x 400 meter stafett, og hun vant sølvmedalje på 400 meter.

I 1988 i Seoul vant hun en olympisk sølvmedalje på 400 meter, og som i VM i Roma var vinneren Olga Bryzgina. På 4 x 400 meter ble det bronsemedalje.

Under EM 1990 i Split  ble det gullmedalje i stafetten og sølvmedalje på 400 meter. 

Schersing har en personlig rekord på 400 meter på 49,30 s, fra Jena, i juni 1988. 

## Referanser


## Eksterne lenker
*
Protoneuridae

* Caconeurinae
* Disparoneurinae
* Protoneurinae

**Protoneuridae** er en delgruppe av øyenstikkere, (Odonata). 

## Utseende
Små vannymfer, gjerne mørke med et visst metallisk skinn, noen med gule eller lysgrønne tegninger. Vingene er vanligvis klare, med to antenodale tverrårer, postnodale tverrårer vanligvis ensrettet med årene bak dem, diskoidalcelle nesten rektangulær, analåre mangler. Bakkroppen er tydelig lengre enn vingene og svært tynn.

## Levevis
De fleste artene ser ut til å ha larver i stillestående eller sakteflytende ferskvann. Eggene legges trolig i mudder.

## Systematisk inndeling
Noen inndelinger fører også gruppen Isostictidae som en underfamilie av Protoneuridae. Det er sukkert om de tre underfamiliene representerer naturlige grupper.

* ordenen **[[øyenstikkere]]**, (Odonata)  
** delgruppe vannymfer (Zygoptera) 
*** overfamilie   **[[blåvannymfer (overfamilie)|blåvannymfer]]**, (Coenagrioidea)
**** familien Protoneuridae
***** slekten *[[Arabineura]]*
***** slekten *[[Caconeura]]*
***** slekten *[[Chlorocnemis]]*
***** slekten *[[Disparoneura]]*
***** slekten *[[Elattoneura]]*
***** slekten *[[Epipleoneura]]* Williamson, 1915
***** slekten *[[Epipotoneura]]* Williamson, 1915
***** slekten *[[Esme (genus)|Esme]]*
***** slekten *[[Idioneura]]* Selys, 1860
***** slekten *[[Isomecocnemis]]*
***** slekten *[[Junix]]* Rácenis, 1968
***** slekten *[[Lamproneura]]* De Marmels, 2003
***** slekten *[[Melanoneura]]*
***** slekten *[[Microneura]]* Hagen *in* Selys, 1886
***** slekten *[[Neoneura]]* Selys, 1860
***** slekten *[[Nososticta]]* Hagen *in* Selys, 1860 – Australia
***** slekten *[[Peristicta]]* Hagen *in* Selys, 1860
***** slekten *[[Phylloneura]]*
***** slekten *[[Prodasineura]]*
***** slekten *[[Proneura]]* Selys, 1889
***** slekten *[[Protoneura]]* Selys *in* Sagra, 1857
***** Amerikansk gruppe – danner trolig en monofyletisk gruppe
****** slekten *[[Amazoneura]]* Machado, 2004
****** slekten *[[Forcepsioneura]]* Lencioni, 1999
****** slekten *[[Phasmoneura]]* Williamson, 1916
****** slekten *[[Psaironeura]]* Williamson, 1915
****** slekten *[[Roppaneura]]* Santos, 1966

## Kilder
* Australian Faunal Directory – Protoneuridae
* Theischinger, G. og Hawking, J. (2006) *The complete field guide to dragonflies of Australia*. Med beskrivelse og bilder av australske arter.  

## Eksterne lenker
* 

*  www.nhm.uio.no/norodo/  – Et norskspråklig nettsted om norske øyenstikkere.
* Protoneuridae ved Brisbane, Australia
* Bilder av Protoneuridae fra Thailand
* Tandemflukt hos en nordamerikansk art
Alf Egil Holmelid

**Alf Egil Holmelid** (født 13. desember 1947 i Fjaler i Sunnfjord) er en norsk sivilingeniør og politiker (SV). Han var i perioden 2009-2013 innvalgt på Stortinget fra Vest-Agder som første stortingsrepresentant for SV fra Sørlandet.

Han har vært medlem av Kristiansand bystyre 1988–2003 og medlem av formannskapet 1988–1999. Holmelid var medlem av landsstyret i SV i seks år på 1980-tallet samt i perioden 2003–2007. Han har også vært leder i Kristiansand SV. Han har vært medlem av Teknologirådet og styremedlem i Innovasjon Norge. Ved stortingsvalget 2009 ble Holmelid innvalgt på utjevningsmandat for Vest-Agder.

Alf Holmelid er utdannet sivilingeniør innen kybernetikk fra NTH fra 1973. Han har vært forskningssjef ved Elkems forskningsavdeling på Fiskå i Kristiansand, hvor han arbeidet fra 1976 til 1997. Han ble så førsteamanuensis og seinere dekan ved Fakultet for teknologi ved Høgskolen i Agder. Fra 2002 er han forskningsdirektør ved høgskolen, som i 2007 ble til Universitetet i Agder.

## Referanser


## Eksterne lenker
* 
* 
* 
*
Platystictidae

* *[[Drepanosticta]]*
* *[[Palaemnema]]*
* *[[Platysticta]]*
* *[[Protosticta]]*
* *[[Sinosticta]]*
* *[[Suncosticta]]*

**Platystictidae** er en delgruppe av øyenstikkere, (Odonata). 

## Utseende
Små, slanke vannymfer. De ligner mye på artene i familien Protoneuridae.
Bakkroppen er svært lang og tynn, gjerne nesten dobbelt så lang som vingene, som vanligvis er klare.

## Levevis

## Systematisk inndeling

* ordenen **[[øyenstikkere]]**, (Odonata)  
** delgruppe vannymfer (Zygoptera) 
*** overfamilie   **[[blåvannymfer (overfamilie)|blåvannymfer]]**, (Coenagrioidea)
**** familien Platystictidae Tillyard & Fraser, 1938
***** underfamilien Palaemnematinae Tillyard & Fraser, 1938
****** slekten *[[Palaemnema]]* Selys, 1860 – 41 arter, Amerika
***** underfamilien Platystictinae Tillyard & Fraser, 1938
****** slekten *[[Drepanosticta]]* Laidlaw, 1917 – 106 arter, Sørøst-Asia
****** slekten *[[Platysticta]]* Selys, 1860 – 3 arter
****** slekten  *[[Protosticta]]* Selys, 1885 – 35 arter
****** slekten *[[Suncosticta]]* van Tol, 2005 – tre arter, Filippinene
***** underfamilien Sinostictinae Wilson, 1997
****** slekten  *[[Sinosticta]]* Wilson, 1997 – 2 arter, sørlige Kina

## Kilder
* van Tol, J. (2009) The Platystictidae of the Moluccas and Misool (Odonata). https://openaccess.leidenuniv.nl/bitstream/1887/13522/14/08.pdf

## Eksterne lenker
* 
* Bilde av ''Drepanosticta fontinalis'' fra Malaysia
* ''Palaemnema domina'', hann
* ''Palaemnema paulirica''
*  www.nhm.uio.no/norodo/  – Et norskspråklig nettsted om norske øyenstikkere.
Ravilija Agletdinova

**Ravilija Agletdinova** ( født 10. februar 1960 i Kurgan-Tjube i nåværende Tadsjikistan, død 25. juni 1999 i Belarus) var en belarusisk friidrettsutøver (mellomdistanseløper) som representerte Sovjetunionen.

Hennes fremste meritt er gullmedaljen på 1500 meter under EM 1986 i Stuttgart, med tiden 4.01,19, foran Tatjana Samolenko.

## Bestenoteringer
* 800 meter: 1.56,24 m (1985)
* 1500 Meter: 3.58,40 m (1985)
* 3000 meter: 8.46,86 m (1990)

## Referanser


## Eksterne lenker
*